Мёртвых птушак я знаходжу. Яны проста прыгожыя. Як кветкі. Як анучкі каляровыя. Увогуле ўсе прадметы на фота я выкарыстоўваю як фарбы: спалучэнне колераў мне цікавае, а пра фактуру я менш за ўсё думаю. Ніколі не думаю пра сэнс карціны, і яна складаецца сама сабой. Гэта вельмі цікавы занятак, але часам каб скласці адно фота, трэба некалькі дзён змарнаваць, і стомішся, набегаешся, вельмі цяжкая фізічная праца.